
SC2018-17843/27.07.2018
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE
privind aprobarea rezilierii contractului de concesiune nr. SC2006-15414/31.07.2006, încheiat cu Retim Ecologic Service SA și asigurarea continuității prestării serviciilor de salubrizare stradală și operare a stației de sortare deșeuri municipale, în condițiile stipulate în contract, până la preluarea acestora de catre concedent, dar nu mai mult de 90 de zile
1. Descrierea situației actuale
În conformitate cu prevederile contractului de delegare a gestiunii serviciilor publice de salubrizare a localitatilor prin concesiune nr. SC2006-15414/31.07.2006, încheiat cu SC. RETIM ECOLOGIC SERVICE S.A şi prevederilor caietului de sarcini, concesionarul avea obligaţia de a respecta angajamentele luate prin contract; să fundamenteze şi să asigure necesarul anual de fonduri pentru investiţii din surse proprii, precum şi din diferenţa de tarif pentru protecţie socială, în vederea îndeplinirii Programului de realizare a investiţiilor prezentat în oferta care face parte integrantă din contract (art.5 lit.g, art.17 pct.2 şi 14, art.18 din contract).
Astfel pentru neîndeplinirea obligațiilor asumate de către operatorul RETIM ECOLOGIC SERVICE S.A. în calitate de concesionar al serviciilor publice de salubrizare, acesta a fost notificat in mai multe rânduri că potrivit prevederilor art. 23 alin. 1, lit.c) din Contractul de delegare a gestiunii serviciilor publice de salubrizare a localităților prin concesiune încheiat cu numărul SC2006-15414/31.07.2006, municipiul Timișoara, concedentul va calcula penalități ce trebuie virate de operatorul RETIM ECOLOGIC SERVICE S.A. in contul nr. RO78RNCB0249024193070079, în cuantum de 10.000 lei/zi începând cu data de 01.02.2014 și până la data finalizării investițiilor prevăzute la pozițiile 2 și 3 din ”Programul de realizare a investițiilor și aportul acestora în gestiunea integrată a deșeurilor în Municipiul Timișoara”.
Cuantumul penalităților pentru perioada 01.02.2014 – 31.03.2018 ce s-au aplicat operatorului SC Retim Ecologic Service SA în baza contractului SC2018-15414/31.07.2018, în valoare totală de 15.200.000 lei (10.000 lei/zi, conform art. Art.23 alin. 1). De asemenea au fost intocmite notificări pentru lunile aprilie, mai și iunie urmând a se calcula facturi ce vor fi inaintate operatorului.  
2. Schimbări preconizate și rezultate așteptate
Conform Cap. XVI din Contractul nr. SC2006-15414/31.07.2006 încheiat cu SC Retim Ecologic Service SA, rezilierea contractului de concesiune privind delegarea gestiunii serviciilor publice de salubrizare a localităților datorită nerespectării termenelor prin care concesionarul s-a angajat prin oferta sa; (art. 27. Nerespectarea termenelor prin care concesionarul s-a angajat prin oferta sa, dă dreptul concedentului să procedeze la desființarea de drept a prezentului contract de concesiune, fără punerea în întârziere și fără intervenția instanței de judecată.).

Neexonerarea operatorului SC Retim Ecologic Service SA  de realizare a tuturor obligațiilor asumate prin contractul de concesiune și a actelor adiționale, fără a afecta drepturile reclamate de către concedent prin intermediul acțiunilor de chemare in judecată formulate.

Asigurarea continuității prestării activității în condițiile stipulate în contract și in legislația în materie, privind art.2, lit. b). Serviciul de salubrizare stradală – măturatul, întreținutul, spălatul și stropitul căilor publice, până la preluarea acesteia de către concedent, dar nu mai mult de 90 de zile.

Asigurarea continuității prestării serviciilor de operarea a stației de sortare a deșeurilor municipale, în condițiile actuale stipulate în contractul de concesiune și in legislația în materie, până la preluarea acesteia de către concedent, dar nu mai mult de 90 de zile.

3. Concluzii:  
Propunem emiterea unei Hotărâri a Consiliului Local al Municipiului Timişoara prin care să se aprobe rezilierea contractului de concesiune nr. SC2006-15414/31.07.2006, încheiat cu Retim Ecologic Service SA și asigurarea continuității prestării serviciilor de salubrizare stradală – măturatul, întreținutul, spălatul și stropitul căilor publice, în condițiile actuale stipulate în contractul de concesiune, până la preluarea acesteia de către concedent, dar nu mai mult de 90 de zile și asigurarea continuității prestării serviciilor de operare a stației de sortare a deșeurilor municipale, în condițiile actuale stipulate în contractul de concesiune, până la preluarea acestora de catre concedent, dar nu mai mult de 90 de zile.

